
Contract de ANTREPRIZĂ nr. 1/10/8


,,Lucrări de infrastructură privind edificarea  monumente de for public:
„Nicolae Bulat” – în scuarul Cetății Soroca, „Bustul lui Ion Druță” – în Parcul „Mihai Eminescu” (Aleea Clasicilor) și „Grigore Vieru cu maica sa și cartea”, implementat prin Programul Interreg NEXT România–Republica Moldova 2021–2027, Proiect (cod ROMD00596), finanțat de Uniunea Europeană și cofinanțat de Primăria municipiului Soroca – Partener 2.
45212314-0 - Lucrări de construcţii de monumente istorice sau memoriale
Nr. 1/10/1 din 	2026
Finanțat de UE în cadrul Programului Interreg NEXT România–Republica Moldova 2021–2027, și este reglementată de Anexa II – dispoziții aplicabile partenerilor din Republica Moldova și de recomandările TESIM.
Numărul de identificare: cod ROMD 00596
Prezentul contract este încheiat în urma procedurii de achiziție - Simplified procedure / Procedură simplificată, conform cerințelor de achiziții prevăzute de Programul Interreg NEXT România–Republica Moldova 2021–2027, astfel încât atribuirea contractului să respecte atât cerințele Hotărârii Guvernului nr. 751/2020, cât și prevederile Regulamentului Financiar (UE, Euratom) 2024/2509 și ale Anexei II la Acordul de Finanțare. Procedura nu cade sub incidența Legii nr. 131/2015 privind achizițiile publice, fiind guvernată de regulile programului și de tratatele internaționale la care Republica Moldova este parte.
,,Autoritatea contractată,,

Primăria municipiului Soroca, IDNO: 1007601001514, mun. Soroca, str. Ștefan cel Mare, 5 reprezentată prin Primara municipiului Soroca Lilia Pilipețchi, numită în baza Hotărîrii Comisiei Electorale Centrale nr. 12/1 din 10.11.2023, înregistrat în Extrasul din Registrul de Stat al unităților de drept cu nr. 39851 din 04.12.2023, denumită în continuare Beneficiar pe de o parte,
Și
,,Antreprenorul,,
Denumirea, IDNO, adresa juridică, statutul, nr. și data extrasului din registrul de stat, denumit în continuare executor de lucrări
Au convenit după cum urmează:

PROIECT: ,,Lucrări de infrastructură privind edificarea monumente de for public: „Nicolae Bulat” – în scuarul Cetății Soroca, „Bustul lui Ion Druță” – în Parcul
„Mihai Eminescu” (Aleea Clasicilor) și „Grigore Vieru cu maica sa și cartea”, implementat prin Programul Interreg NEXT România–Republica Moldova 2021–2027, Proiect (cod ROMD00596), finanțat de Uniunea Europeană și cofinanțat de Primăria municipiului Soroca – Partener 2.

În prezentul contract, cuvintele și expresiile vor avea semnificațiile care le sunt atribuite în condițiile contractuale stabilite mai jos.



1. OBIECTUL CONTRACTULUI
Antreprenorul se obligă să execute ,,Lucrări de infrastructură privind edificarea monumente de for public: „Nicolae Bulat” – în scuarul Cetății Soroca, „Bustul lui Ion Druță” – în Parcul „Mihai Eminescu” (Aleea Clasicilor) și „Grigore Vieru cu maica sa și cartea”, în conformitate cu prevederile proiectului tehnic (schița de proeict), cu detaliile de execuţie, precum şi cu normativele, standardele şi prescripţiile tehnice (caietul de sarcini).

2. DURATA DE EXECUŢIE
2.1 2.1. Durata de execuţie a prezentului contract este de la data prevăzută în Ordinul de începere a execuției și asigurării lucrului ritmic, dar nu poate depăși data de 24 iulie 2027.
2.2 2.2. Antreprenorul va începe lucrările în cel mult 10 zile de la ordinul de începere, va acţiona cu promptitudine şi fără întârziere şi va finaliza lucrările în termenul stabilit. Antreprenorul se obligă să execute lucrările contractate în concordanţă cu graficul de îndeplinire a contractului, în decurs de pînă la 30 iunie 2026 de la data precizată în ordinul de începere a lucrărilor.
2.3 2.3.Executarea lucrărilor se va face în succesiunea şi termenele stabilite prin graficul de execuţie, alcătuit în ordinea tehnologică de execuţie, anexă la contract şi parte integrantă a acestuia.
2.4. Antreprenorul are dreptul la modificarea duratei de execuţie doar dacă aceasta nu se datorează din culpa sa.
2.5. Perioada de execuţie poate fi prelungită sau suspendată, cu modificarea graficului de execuţie aprobat de ambele părţi, dacă constrângerea activităţii se datorează următoarelor cauze:
a) generate de Beneficiar;
b) datorită impedimentului care justifică neexecutarea obligaţiei sau altei situaţii extreme neimputabile şi imprevizibile pentru Antreprenor;
c) influenţei factorilor climatici, care duc la imposibilitatea executării lucrărilor stabilite conform caietului de sarcini, or executarea lor în asemenea codiţii climaterice se va răsfrânge asupra calităţii lucrărilor;
d) calamităţilor naturale recunoscute de autoritatea legală.
2.6. Conform dispoziţiei scrise a Beneficiarului, Antreprenorul va sista execuţia lucrărilor sau a unor părţi ale acestora pe o durată şi în modul în care
Beneficiarul consideră oportun. Pe timpul suspendării, Antreprenorul va proteja şi conserva lucrările în mod corespunzător, aşa cum va dispune Beneficiarul.
Cheltuielile suplimentare generate în urma sistării lucrărilor suportate de Antreprenor vor fi plătite de către Beneficiar. În cazul sistării lucrărilor sau a unor părţi din ele, din iniţiativa Antreprenorului, acesta suportă pe timpul suspendării
toate cheltuielile, privind protejarea şi conservarea lucrărilor cu bună diligenţă.
2.7Lipsa informării Beneficiarului face inopozabila decizia Antreprenorului de sistare a lucrărilor, cu consecinţa exercitării de către Beneficiar a dreptului de a refuza prelungirea duratei de execuţie a lucrărilor contractate.

3. PREŢUL CONTRACTULUI ŞI MODALITĂŢILE DE PLATĂ


3.1. Preţul lucrărilor, ce reprezintă obiectul prezentului contract, este stabilit în lei MDL.
3.2. Preţul estimativ prezentului contract este de 3042257,20 lei MDL, TVA – cota 0,
(echivalent a 152 mii Euro) conform cursului InforEuro în funcție de rata contabilă pentru luna august 2026). Contract multianual.
· Anul 2026 suma estimativă a contractului de 1064086,00 lei (53164,83 EUR);
· Anul 2027 suma estimativă contractului	de 1978171,20 lei (98835,17 EUR).
3.3. Plata pentru lucrările executate se va efectua la prezentarea următoarelor documente: procesul-verbal de recepție, actul de primire-predare (după caz) și factura fiscală. În cazul în care executantul activează în baza formei juridice „Patentă de întreprinzător”, factura fiscală nu se prezintă, în conformitate cu legislația în vigoare. Pe toate documentele prezentate spre plată este obligatoriu să fie indicat obiectul achiziției, în mod identic cu cel prevăzut în documentația procedurii de achiziție, după cum urmează:„Lucrări de infrastructură privind edificarea monumentelor de for public: «Nicolae Bulat» – în scuarul Cetății Soroca, «Bustul lui Ion Druță» – în Parcul «Mihai Eminescu» (Aleea Clasicilor) și «Grigore Vieru cu maica sa și cartea», implementat prin Programul Interreg NEXT România–Republica Moldova 2021–2027, Proiect (cod ROMD00596), finanțat de Uniunea Europeană și cofinanțat de Primăria municipiului Soroca – Partener 2.”
3.3. Achitările vor fi efectuate prin transfer după primirea documentelor menționate in pct. 3.3 semnate şi acceptate de către Beneficiar, în decurs de cel mult15 zile.
3.4. Beneficiarul va verifica procesele-verbale de recepţie a lucrărilor executate în termen de 1 zile de la primirea acestora de la Antreprenor.
3.5. Plata pentru lucrari privind edificate a trei monumente de for public va fi efectuată la finele fiecărei lucrări în parte, imediat după verificarea şi acceptarea situaţiei de plată definitive de către Beneficiar. Dacă verificarea se prelungeşte din diferite motive, dar în special datorită unor eventuale litigii, contravaloarea lucrărilor care nu sunt în litigiu va fi plătită imediat.
3.6. Lucrările nu vor fi considerate finalizate până când procesul-verbal de recepţie ( A c t  d e  p r i m i r e  –  p r e d a r e  d u p ă  c a z ) la terminarea lucrărilor nu va fi semnat de comisia de recepţie, care confirmă că lucrările au fost executate conform contractului.
3.7. Se indică termenul de garanție a lucrărilor 5(cinci) ani.

4. RECEPŢIA LUCRĂRILOR DE EXECUŢIE
4.1. Terminarea lucrărilor
4.1.1. Totalitatea lucrărilor sau, dacă este cazul, oricare parte din acestea, prevăzute a fi finalizate într-un termen stabilit prin graficul de execuţie a contractului, trebuie finalizate în termenul convenit de părţi, termen care curge împotriva Antreprenorului de la data precizata în Ordinul de începere a lucrărilor.
4.2. Înştiinţarea de Recepţie
4.2.1. Antreprenorul are obligaţia de a notifica în scris Beneficiarul cu privire la îndeplinirea condiţiilor de recepţie, solicitând acestuia convocarea comisiei de recepţie conform prevederilor art.196 din Codul urbanismului şi construcţiilor al Republicii Moldova nr.434/2023. Beneficiarul va convoca comisia de recepţie la terminarea lucrărilor, în termenii stabiliţi de legislaţie.
4.2.2. În cazul în care Comisia de recepţie constată că sunt lipsuri sau deficienţe, acestea vor fi consemnate într-un proces-verbal şi notificate Antreprenorului, stabilindu-se şi termenele pentru remediere şi finalizare din contul Antreprenorului, sub sancţiunea perceperii de penalităţi 5% din condiţii contractuale.
4.2.3. Comisia de recepţie are obligaţia de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentaţia de execuţie şi cu reglementările specifice, cu respectarea exigenţelor prevăzute de lege. În funcţie de constatările făcute, Beneficiarul are dreptul de a admite, cu sau fără obiecţii, a amâna sau de a respinge recepţia.


4.2.4. Beneficiarul va proceda la recepţia lucrărilor potrivit actelor normative şi va înştiinţa Antreprenorul referitor la decizia sa, transmiţând acestuia o copie a procesului verbal de recepţie la terminarea lucrărilor.
4.2.5. Antreprenorul va finaliza cu promptitudine lucrările neterminate sau necorespunzătoare din punct de vedere calitativ indicate de comisia de recepţie şi va elibera şantierul, conform termenului stabilit în procesul verbal de recepţie la terminarea lucrărilor.
4.2.6. Recepţia finală va fi efectuată conform prevederilor actelor normative.
5. REMEDIEREA DEFECTELOR
5.1. În orice moment înainte de expirarea perioadei stabilite la punctul 13 din prezentele condiţii contractuale, Beneficiarul poate să înştiinţeze Antreprenorul cu privire la orice defecte, fie ele aparente sau ascunse, sau lucrări nefinalizate.
5.2. Antreprenorul va remedia, fără costuri suplimentare pentru Beneficiar, orice defecte datorate faptului că materialele, echipamentele sau calitatea execuţiei nu sunt în conformitate cu prevederile Contractului.
5.3. Remedierea defectelor calitative apărute din vina Antreprenorului, atât în perioada de execuţie, cât şi în perioada de garanţie stabilită, se face pe cheltuiala acestuia potrivit actelor normative.
6. DREPTURILE ŞI OBLIGAŢIUNILE ANTREPRENORULUI ŞI ALE BENEFICIARULUI
6.1. Întreaga documentaţie necesară pentru executarea lucrărilor contractate se pune de către Beneficiar la dispoziţia Antreprenorului în două exemplare.
6.2. Antreprenorul are obligaţia să execute şi să finalizeze lucrarea în termenele stabilite în contract, cu respectarea proiectului (schița de proiect), caietul de sarcini, documentaţiei de execuţie şi prevederilor actelor normative aplicabile în domeniul construcţiilor.
6.3. Antreprenorul va executa şi va întreţine toate lucrările, va asigura forţa de muncă, materialele, utilajele de construcţii, instalaţiile, echipamentele şi toate celelalte obiecte fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. Acesta îşi asumă întreaga responsabilitate pentru toate operaţiunile executate pe şantier şi pentru procedeele de execuţie utilizate.
6.4. Documentaţia pusă la dispoziţia Antreprenorului se repartizează astfel:
a) un exemplar rămâne la dispoziţia Antreprenorului,
6.5. un exemplar va fi ţinut de către acesta la dispoziţie beneficiarului.
6.6. Oferta adjudecată face parte integrantă din contract. Ea trebuie să fie corectă şi completă. Preţurile stabilite vor acoperi toate obligaţiunile din contract şi toate operaţiunile pentru terminarea şi întreţinerea corespunzătoare a lucrărilor, conform cerinţelor stabilite în contract.
6.7. Dacă Beneficiarul nu emite în timp util dispoziţii suplimentare care să conţină instrucţiuni sau aprobări, ordine, directive, sau detalii, Antreprenorul va notifica Beneficiarul prin scrisori, de câte ori este posibil, că acestea pot să provoace întârzieri sau întreruperi în desfăşurarea lucrărilor. Notificarea va conţine detaliile sau dispoziţiile care se solicită şi va specifica data la care acestea au fost necesare, precum şi întârzierile sau întreruperile ce survin datorită lipsei acestor documente.
6.8. Antreprenorul garantează că, la data recepţiei, lucrarea executată va avea cel

puţin caracteristicile tehnice şi calităţile stipulate în contract şi declarate de către Antreprenor în ofertă, va corespunde reglementărilor tehnice şi nu este afectată de vicii care ar diminua sau chiar anula valoarea sau posibilitatea de utilizare, conform condiţiilor normale de folosire sau a celor explicite în contract.
6.9. La lucrările la care se fac încercări, se consideră calitatea probei îndeplinită atâta timp cât rezultatele se înscriu în limitele admise prin reglementările tehnice.
6.10. Beneficiarul va asigura supraveghea desfăşurării lucrărilor în conformitate cu prevederile contractului, prin diriginţi de şantier atestaţi, inclusiv prin intermediul altor angajaţi ai Beneficiarului desemnaţi. Acestora li se va asigura accesul la locul de muncă, în ateliere, depozite şi

oriunde se desfăşoară activităţi legate de realizarea obligaţiilor contractuale. La cerere, trebuie să i se pună la dispoziţie desenele şi documentaţia de execuţie pentru examinare şi să i se dea toate lămuririle, condiţia fiind ca prin aceasta să nu se dezvăluie informaţia şi să nu fie utilizată în scopuri proprii, indiferent dacă contractul a fost sau nu încheiat.
6.11. Beneficiarul este autorizat să emită dispoziţiile pe care le consideră necesare executării lucrărilor, cu respectarea drepturilor Antreprenorului. Dispoziţiile se adresează în principiu numai Antreprenorului, cu excepţia cazurilor în care trebuie de intervenit împotriva unui pericol iminent sau declarat.
6.12. Dacă Antreprenorul consideră că dispoziţiile Beneficiarului sunt nejustificate sau inoportune, el poate înainta obiecţii, dar acestea nu îl scuteşte de obligaţia de a executa dispoziţiile primite, în afara cazului în care ele contravin prevederilor legale. Dacă prin executarea dispoziţiilor Beneficiarului se creează dificultăţi în execuţie, care generează cheltuieli suplimentare, acestea vor fi suportate de către Beneficiar.
6.13. Trasarea axelor principale, bornelor de referinţă, căilor de circulaţie şi limitelor terenului pus la dispoziţia Antreprenorului, precum şi materializarea cotelor de nivel în imediata apropiere a terenului, sunt obligaţiuni ale Antreprenorului.
6.14. Pentru verificarea trasării de către Beneficiar sau proiectant, Antreprenorul este obligat să protejeze şi să păstreze toate reperele, bornele sau alte obiecte folosite la trasarea lucrărilor.
6.15. Ridicările de teren, trasările şi cotele de nivel, precum şi alte documente puse la dispoziţia Antreprenorului de către Beneficiar pentru executarea contractului sunt hotărâtoare. Antreprenorul este obligat să verifice documentele primite şi să înştiinţeze Beneficiarul cu privire la erorile şi inexactităţile constatate sau presupuse.
6.16. În cazul neexecutării de către Antreprenor a dispoziţiilor din punctul 4.1., Beneficiarul poate opri lucrările, prin rezoluţiunea contractului, în condiţiile legii, totodată Antreprenorul compensează cheltuielile aferente suportate de Beneficiar în legătură cu faptul neexecutării.
6.17. În cazul în care în timpul executării lucrărilor, pe amplasamente se descoperă valori istorice, artistice sau ştiinţifice, Antreprenorul este obligat să oprească execuţia lucrărilor în zona respectivă şi să comunice Beneficiarului şi autorităţilor de specialitate responsabile.
6.18. În timpul desfăşurării lucrărilor, Antreprenorul are obligaţia să menţină căile de acces libere, să retragă utilajele, să îndepărteze surplusurile de materiale, deşeuri şi lucrări provizorii de orice fel, care nu sunt necesare, iar la terminarea lucrărilor, Antreprenorul va evacua de pe şantier toate utilajele de construcţie, surplusurile de materiale, deşeurile şi lucrările provizorii şi va readuce în stare iniţială toate sectoarele pe care le-a utilizat în legătură cu executarea contractului.
6.19. Lucrările suplimentare faţă de cele contractate, considerate necesare de Antreprenor, nu pot fi demarate sau executate fără modificarea prin Acord adiţional a prezentului contract.
6.20. Antreprenorul răspunde pentru defectele ascunse ale construcţiei, în conformitate cu prevederile actelor normative.
6.21. Beneficiarul trebuie să obţină, pe propria cheltuială, toate avizele, autorizaţiile şi aprobările, să plătească toate taxele necesare legate de execuţia lucrărilor, precum şi pentru bunuri sau drepturi afectate sau care pot fi afectate de execuţia lucrărilor.
7. MODIFICĂRI

Modificarea contractului de achiziţie publică, în cursul perioadei sale de valabilitate, se va efectua conform prevederilor actelor normative aplicabile în domeniul achiziţiilor publice, prin acord adiţional la prezentul contract.

8. FORŢA DE MUNCĂ
Antreprenorul va îndeplini toate formalităţile necesare angajării întregii forţe de muncă pentru executarea lucrărilor contractate în conformitate cu prevederile actelor normative în domeniul securităţii şi sănătăţii în muncă.
9. MATERIALELE ŞI EXECUŢIA LUCRĂRILOR
9.1. Materialele vor fi de calitatea prevăzută în documentaţia de executare, urmând a fi supuse periodic la diverse testări de către Beneficiarul ce le va solicita. Antreprenorul va asigura, la cerere, forţa de muncă, instrumentele, utilajul şi materialele necesare pentru examinarea, măsurarea şi testarea lucrărilor.
9.2. Costul probelor şi încercărilor va fi suportat de Antreprenor, dacă acesta este prevăzut în documentaţie, în caz contrar cheltuielile vor fi suportate de Beneficiar.
9.3. Costul probelor neprevăzute şi comandate de Beneficiar pentru verificarea unor lucrări sau materiale puse în operă vor fi suportate de Antreprenor, dacă se dovedeşte că materialele nu sunt corespunzător calitative sau manopera nu este în conformitate cu prevederile contractului. În caz contrar, Beneficiarul va suporta aceste cheltuieli.
9.4. Beneficiarul, proiectantul sau orice altă persoană autorizată de aceştia au acces tot timpul la lucrări pe şantier şi în locurile unde se pregăteşte lucrarea, în depozite de materiale prefabricate.
9.5. Antreprenorul va dezveli orice parte sau părţi de lucrare la dispoziţia Beneficiarului şi va reface această parte sau părţi de lucrare, dacă este cazul. Dacă se constată că lucrările au fost de

calitate corespunzătoare şi realizate conform documentaţiei de execuţie, dezvelirea, refacerea şi/sau repararea vor fi suportate de Beneficiar, în caz contrar, de Antreprenor.
9.6. Costurile pentru consumul de utilităţi, precum şi cel al contoarelor sau al altor aparate de măsurat se suportă de către Antreprenor. În cazul mai multor antreprenori, costurile se suportă proporţional de către aceştia.
9.7. Lucrările executate de Antreprenor în afara celor prevăzute în contract sau fără dispoziţia Beneficiarului, precum şi cele care nu respectă prevederile contractului, fără a exista în acest sens o dispoziţie expresă a Beneficiarului, nu vor fi plătite Antreprenorului. Antreprenorul trebuie să înlăture aceste lucrări, în termenul stabilit cu Beneficiarul. De asemenea, el răspunde în faţa Beneficiarului de toate pagubele pe care le-a provocat acestuia. Lucrările respective vor fi plătite Antreprenorului numai dacă se dovedesc a fi necesare şi se presupune că ele corespund voinţei Beneficiarului, în care caz vor fi notificate imediat.

10. PERIOADA DE GARANŢIE ŞI REMEDIERI ÎN PERIOADA DE GARANŢIE
10.1. P
erioada de garanţie curge de la data recepţiei la terminarea lucrărilor şi este de 5 ani.

10.2. În perioada de garanţie Antreprenorul are obligaţia, în urma dispoziţiei date de
Beneficiar, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale, conform prevederilor actelor normative.
13.3. Intervenţiile efectuate în perioada de garanţie, aflate în sarcina Antreprenorului, se realizează pe cheltuiala acestuia, în cazul în care ele sunt necesare ca urmare a:
a) utilizării de materiale, instalaţii sau a unei manopere neconforme cu prevederile contractului şi/sau cu prevederile documentaţiei tehnico-economice;
b) neglijenţei sau neîndeplinirii de către Antreprenor a oricăreia dintre obligaţiile care îi revin în baza contractului.
13.4. Defectele şi lipsurile constatate de Beneficiar, în perioada de garanţie, trebuie aduse la cunoştinţa Antreprenorului, iar acesta, este obligat să remedieze defecţiunea în cel mai scurt timp posibil, potrivit naturii şi gravităţii defecţiunii. Remedierea defectelor va fi urmată, obligatoriu, de o recepţie cantitativă şi calitativă a lucrărilor, va fi consemnată într-un proces-verbal/notă de constatare încheiat între Părţi.
11. RĂSPUNDEREA PĂRŢILOR
11.1. Părţile poartă răspundere pentru neexecutarea sau executarea necorespunzătoare a obligaţiilor prevăzute de prezentul contract în conformitate cu actele normative a Republicii Moldova.
11.2. Dacă în legătură cu executarea lucrărilor de construcţii se produce o daună unui terţ, părţile contractante răspund solidar, conform prevederilor legale. Pentru stabilirea între părţi a cuantumului răspunderii pentru dauna provocată se va ţine seama de gradul de vinovăţie a fiecăruia în producerea acesteia, dacă în clauzele contractuale nu s-a prevăzut altfel.
11.3. Membrii asocierii îşi păstrează individualitatea ca subiecţi de drept, însă sunt obligaţi să răspundă solidar faţă de Beneficiar pentru modul de îndeplinire a obligaţiilor

contractuale.
11.4. Dacă prejudiciul cauzat terţei persoane este urmare a unei măsuri dispuse de beneficiar în forma în care a fost aplicată, atunci acesta poartă singur răspunderea, numai dacă Antreprenorul l-a înştiinţat în prealabil de pericolul legat de executarea dispoziţiei.
11.5. Antreprenorul este obligat, conform prevederilor legale, la plata daunelor pentru încălcarea sau deteriorarea drumurilor de acces sau a reţelelor de utilităţi, a terenurilor limitrofe prin depozitarea de pământ, materiale sau alte obiecte, precum şi ca urmare a unor îngrădiri sau limitări din proprie vină.
11.6. Antreprenorul trebuie să asigure lucrările executate şi dotările pe care le are la dispoziţie împotriva degradării şi furturilor până la predarea lucrărilor către Beneficiar. El trebuie să ia măsuri de protecţie contra degradării lucrării datorită acţiunilor atmosferice şi a apei şi să îndepărteze zăpada şi gheaţa.
11.7. Dacă nerespectarea de către Antreprenor a prevederilor oricărui regulament sau hotărâri ale autorităţilor administraţiei publice locale sau ale altor organe locale, legal constituite, şi care au caracter obligatoriu la executarea lucrărilor, provoacă pagube pentru Beneficiar, acesta va fi despăgubit de Antreprenor în mărimea sumei prejudiciului.

11.8. Dacă motivele constrângerii sau ale întreruperii sunt imputabile uneia dintre părţile contractante, atunci cealaltă parte poate emite pretenţii privind despăgubirea pentru daunele intervenite şi care pot fi dovedite.
11.9. Beneficiarul nu va fi responsabil pentru nici un fel de daune-interese, compensaţii plătibile conform prevederilor legale, în privinţa sau ca urmare a unui accident sau prejudiciu adus unui muncitor sau altei persoane angajate de Antreprenor, cu excepţia unui accident sau prejudiciu rezultând din vina Beneficiarului, a agenţilor sau a angajaţilor acestora.
12. RECLAMAŢII ŞI SANCŢIUNI
12.1. Toate lucrările contractate vor fi finalizate de Antreprenor şi recepţionate de Beneficiar în cadrul termenului convenit de parţi potrivit punctului 4.1., sub sancţiunea aplicării unor penalități de întârziere în cuantum de 1%/ zi din valoarea restului de executat dar nu mai mult de
1% din suma totală a prezentului contract, în conformitate cu prevederile Codului civil al Republicii Moldova nr.1107/2002, în situaţia epuizării duratei de execuţie, pentru fiecare zi de întârziere, de la data scadenţei obligaţiei Antreprenorului şi până la data îndeplinirii efective a obligaţiei de finalizare a lucrărilor contractate, potrivit graficului de execuţie.
12.2. Beneficiarul va notifica Antreprenorul în scris cu privire la deducerea acestor penalităţi şi modul de calcul.
12.3. Plata sumelor datorate de către Beneficiar se efectuează după achitarea de către Antreprenor a sumelor datorate. La solicitarea Antreprenorului, Beneficiarul are dreptul să deducă penalităţile calculate din plăţi, în conformitate cu actele normative, notificând Antreprenorul în scris cu privire la deducerea acestor penalităţi şi modul de calcul.
12.4. Antreprenorul nu datorează penalităţi de întârziere atunci când întârzierile sunt urmare a lipsei frontului de lucru, datorate culpei Beneficiarului. În această ipoteză termenul de execuţie ce curge împotriva Antreprenorului va fi prelungit cu durata acestui impediment, constatat în scris de către părţi şi încheierea unui acord adiţional la contract.
12.5. Pentru refuzul de a executa lucrările prevăzute în prezentul contract, Antreprenorul suportă o penalitate în valoare de  1  % din preţul contractului, în conformitate cu prevederile Codului civil al Republicii Moldova nr.1107/2002.
12.6. În cazul în care Beneficiarul, din vina sa exclusivă, nu îşi onorează obligaţia de plată a facturii în termenul prevăzut la punctul 3.3, Antreprenorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile Legii nr.66/2025 privind combaterea întârzierii în executarea obligaţiilor de plată în temeiul contractelor încheiate între profesionalişti sau între profesionişti şi autorităţile publice.
12.7. Beneficiarul nu va fi responsabil pentru nici un fel de daune-interese, compensaţii plătibile conform prevederilor legale, în privinţa sau ca urmare a unui accident sau prejudiciu adus unui muncitor sau altei persoane angajate de Antreprenor, cu excepţia unui accident sau prejudiciu rezultând din vina Beneficiarului, a agenţilor sau a angajaţilor acestora.
13. GARANŢIA DE BUNĂ EXECUŢIE A CONTRACTULUI
13.1. Antreprenorul va furniza Beneficiarului, în termen de 5 zile lucrătoare de la data semnării contractului, o garanţie de bună execuţie constituită conform actelor

normative, pentru realizarea corespunzătoare a contractului, în cuantumul solicitat în anunţul de participare.
13.2. Cuantumul garanţiei de bună execuţie a contractului reprezintă   % din valoarea de deviz a contractului de achiziţii publice şi se va constitui fie:
a) prin virament bancar sau printr-un instrument de garantare, emis, în condiţiile legii, de o societate bancară, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Beneficiarului, pe baza declaraţiei acestuia cu privire la culpa persoanei garantate, sau
b) reţineri succesive din sumele datorate pentru facturi parţiale (procese-verbale de recepție a lucrărilor, într-un cont disponibil distinct. Suma iniţială care se va depune de către Antreprenor, nu trebuie să fie mai mică de 0,5% din valoarea de deviz a contractului.
13.3. În cazul în care pe parcursul executării contractului, se suplimentează valoarea acestuia, Antreprenorul are obligaţia de a completa garanţia de bună execuţie în corelaţie cu noua valoare de deviz a contractului de achiziţie publică. În situaţia executării garanţiei de bună execuţie, parţial sau total, Antreprenorul are obligaţia de a reîntregi garanţia în cauză raportat la restul rămas de executat.
13.4. Antreprenorul se va asigura că garanţia de bună execuţie este valabilă şi acoperă

terminii stabiliţi de Codul urbanismului şi construcţiilor al Republicii Moldova nr.434/2023. Dacă termenii garanţiei de bună execuţie specifică data de expirare a acesteia, Antreprenorul va prelungi valabilitatea garanţiei de bună execuţie, cu 20 de zile înainte de data de expirare a acesteia.
13.5. Beneficiarul va executa garanţia de bună execuţie, în eventualitatea în care:
a) oricând pe parcursul îndeplinirii contractului, în limita prejudiciului creat, în conformitate cu actele normative;
b) Antreprenorul nu reuşeşte să prelungească valabilitatea garanţiei de bună execuţie, aşa cum este prevăzut la pct.16.4., sau să completeze garanţia de bună execuţie aşa cum este prevăzut la pct.16.3, situaţii în care Beneficiarul poate revendica întreaga valoare a garanţiei de bună execuţie.
13.6. Anterior emiterii unei pretenţii asupra garanţiei de bună execuţie, Beneficiarul are obligaţia de a notifica atât Antreprenorul cât şi emitentul instrumentului de garantare pretenţia sa, precizând obligaţiile care nu au fost respectate şi modul de calcul al prejudiciului în cazul nesoluţionării pretenţiilor.
13.7. Restituirea garanţiei de bună execuţie a contractului se va face în conformitate cu prevederile Codul urbanismului şi construcţiilor al Republicii Moldova nr.434/2023.
14. SOLUŢIONAREA LITIGIILOR
14.1. Beneficiarul şi Antreprenorul vor face eforturi pentru a rezolva pe cale amiabilă orice neînţelegere sau litigiu care se poate ivi intre ei, în cadrul sau în legătură cu îndeplinirea Contractului.
14.2. În ipoteza în care părţile nu reusesc o soluţionare amiabila în termen de 5  zile, fiecare dintre acestea poate solicita ca litigiul să se soluţioneze de către instantele judecătoreşti competente.
14.3. În cazul litigiilor privind calitatea şi proprietăţile materialelor de construcţie, procedurile de verificare, corectitudinea efectuării probelor, a utilajelor de construcţie folosite, fiecare parte poate, după o înştiinţare prealabilă a celeilalte părţi, să solicite verificarea, măsurarea şi testarea, conform normativelor. Costurile cercetărilor efectuate le suportă partea a cărei culpă a fost dovedită.
15. REZOLUŢIUNEA CONTRACTULUI
15.1. Antreprenorul poate cere rezoluţiunea contractului, dacă:
a) Beneficiarul nu-şi îndeplineşte o obligaţie care este în sarcina sa şi prin aceasta pune Antreprenorul în situaţia de a nu putea executa lucrarea;
· c) Beneficiarul notifică Antreprenorul că datorită unor conjuncturi economice din motive neimputabile Beneficiarului, este în imposibilitate de a continua îndeplinirea obligaţiunilor contractuale.
15.2. Beneficiarul poate cere rezoluţiunea contractului, dacă:
· a) Antreprenorul se află în incapacitate de plată, lichidare sau bunurile acestuia sunt subsechestru;
· b) Antreprenorul nu începe lucrările fără să aibă un motiv justificat sau nu reia lucrările suspendate, în termenul stabilit de la primirea dispoziţiei scrise de începere/reîncepere a lucrărilor;
· c) Antreprenorul nu a îndepărtat materialele necorespunzătoare de pe şantier sau nu a refăcut o lucrare în termenul stabilit de către beneficiar;
· d) Antreprenorul nu furnizează/menţine garanţia de bună execuţie în condiţiile solicitate prin prezentul contract;

· e) Antreprenorul notifică Beneficiarul că datorită unor conjuncturi economice din motive neimputabile Antreprenorului, este în imposibilitate de a continua îndeplinirea obligaţiunilor contractuale.
15.3. Contractul poate fi reziliat cu efecte depline, după acordarea unui preaviz de 15 zile. Dacă înainte de expirarea termenului de preaviz, situaţiile invocate ca motiv al rezilierii sunt remediate, înştiinţarea încetează să aibă efect, iar partea solicitantă nu va mai fi îndreptăţită să rezilieze contractul.
15.4. Contractul se consideră rezolvit, dacă partea contractantă va comunica în scris celeilalte părţi contractante în termen de 15 zile motivele indicate în prezentul contract.
15.5. Beneficiarul, în caz de rezoluţiunea contractului, va convoca comisia de recepţie care va efectua recepţia cantitativă şi calitativă a lucrărilor executate, în maximum 15 zile de la data

rezoluţiunii contractului.
18.6. În cazul rezoluţiunii contractului, Beneficiarul va întocmi situaţia lucrărilor efectiv executate, inventarul materialelor, utilajelor şi lucrărilor provizorii, după care se vor stabili sumele care urmează să le plătească în conformitate cu prevederile contractului, precum şi daunele pe care trebuie să le suporte Antreprenorul din vina căruia s-a rezolvit contractul.
18.7. După rezoluţiunea contractului, Beneficiarul poate continua execuţia lucrărilor cu respectarea prevederilor legale.
18.8. Beneficiarul are dreptul de a rezolvi unilateral un contract de achiziţii publice în perioada de valabilitate a acestuia în una dintre următoarele situaţii:
a) contractantul se afla, la momentul atribuirii lui, în una dintre situaţiile care ar fi determinat excluderea sa din procedura de atribuire privind achiziţiile publice;
b) contractul a făcut obiectul unei modificări substanţiale care necesita o nouă procedură de achiziţie publică;
c) contractul nu ar fi trebuit să fie atribuit contractantului respectiv, având în vedere o încălcare gravă privind achiziţiile publice şi/sau tratatele internaţionale la care Republica Moldova este parte, care a fost constatată printr-o decizie a unei instanţe judecătoreşti naţionale sau, după caz, internaţionale.
19. DISPOZIŢII FINALE
19.1 Documentele contractului vor fi întocmite în limba romînă.
19.2 Următoarele documente vor fi considerate a fi formate, citite și interpretate ca parte a prezentului Contract, în următoarea ordine de prioritate:
(a) Contractul;
(b) Condiții specifice;
(c) Caietul de sarcini;
(d) Propunerea tehnică;
(e) Propunerea financiară;
(f) Graficul de execuție a lucrărilor;
(g) Orice alte documente care fac parte din Contract.
Diferitele documente care compun contractul sunt considerate a fi reciproc explicative, în cazuri de ambiguitate sau divergență, acestea vor prevala în ordinea în care apar mai sus. Actele adiționale vor avea ordinea de prioritate a documentului pe care îl modifică.
19.3 .Prezentul Contract reprezintă acordul de voință al părților și se consideră semnat la data aplicării ultimei semnături de către una dintre părți.
19.4. Părţile contractante au dreptul, pe durata îndeplinirii şi valabilităţii contractului să convină asupra modificării clauzelor contractului, prin acord adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului. Modificările şi completările la prezentul contract sunt valabile doar în cazul în care au fost perfectate în scris şi au fost semnate de ambele Părţi, conform actelor normative.
19.5. Nici una dintre Părţi nu are dreptul să transmită obligaţiile şi drepturile sale stipulate în prezentul contract unor terţe persoane, fără acordul în scris al celeilalte părţi.
19.6. Prezentul contract este întocmit în limba de română, în două exemplare de valoare juridică egală, câte un exemplar pentru Beneficiar şi Antreprenor.
19.7. Prezentul contract reprezintă acordul de voinţă al ambelor părţi, se consideră semnat la data aplicării ultimei semnături de către una dintre părţi, este încheiat şi înregistrat (după caz) conform prevederilor legale şi intră în vigoare la  data  notificării  Beneficiarului  cu  privire  la  începerea  activităţii

	Antreprenorului, fiind valabil până la îndeplinirea integrală şi corespunzătoare a obligaţiilor de către ambele părţi.
19.8.Contractul operează valabil între parţi, potrivit legii, ofertei şi documentației de atribuire, de la data intrării sale în vigoare şi până la epuizarea convenţională sau legală a oricărui efect pe care îl produce.
Avînd în vedere părțile care urmează să fie efectuate de către Autoritatea Contractantă către Antreprenor, așa cum se menționează în continuare, Antreprenorul se obligă să execute și să finalizeze lucrările și să remedieze defecțiunile acestora în deplină conformitate cu prevederile Contractului. În cazul participării la achiziție, formei juridice ca - Patenta de Întreprinzător (cazuri excepționale la achiziție – unde participă oameni de artă la edificarea munumentelor de for public) noțiunea de Antreprenor va fi substituită automat cu noțiunia de Patenta de întreprinzător).
II. PARTEA CE ŢINE DE CONDIŢIILE SPECIALE A CONTRACTULUI
(LA NECESITATE)
RECHIZITELE JURIDICE, POŞTALE ŞI DE PLĂŢI ALE
PĂRŢILOR

	






BENEFICIAR
Primăria mun. Soroca
	






ANTREPRENOR
 	

	Adresa poştală: mun. Soroca Str. Șt. cel Mare, 5
	Adresa poştală:

	Telefon: 023023463
	Telefon:

	Cod fiscal: 1007601001514
	Cod fiscal:

	Banca: Trezoreria teritorială
Nord
	Banca:

	Cod IBAN: MD10TRPHAM319220W109
81AE – 450000 lei
MD26TRPDAI319220E10981 AF – 614086,00 lei
Total: 1064086,00 lei
	Cod IBAN:

